text: Tre fængslet for røveri mod massageklinik
  27 januar 2011 kl. 13.45
  Politiet i Kolding har anholdt tre unge mænd, som sigtes for et væbnet røveri mod en Thai-massageklinik midt i oktober. De tre er fængslet i grundlovsforhør.
  Politiet anholdt to af de tre  - en 19-årig fra Kolding og en 22-årig fra Fredericia - onsdag morgen. De blev fremstillet i grundlovsforhør i går og fængslet i henholdsvis to og fire uger.
  
  Fik 30.000 kr.
  Den tredje - en 18-årig fra Fredericia - blev anholdt sent onsdag aften. Han blev ved middagstid fængslet i fire uger i et grundlovsforhør ved Retten i Kolding.
  De tre begik røveri mod klinikken, hvor der tilbydes thailandsk massage. De truede med en dolk - og fik udleveret 30.000 kr.
  De tre nægter sig skyldig. Grundlovsforhørene er holdt for lukkede døre.
  